جینے شہر

جینے Djenné ( بمبارا: ߖߍ߬ߣߍ߫ Jenne) کے نام سے بھی جانا جاتا ہے)، وسطی مالی کے اندرونی نائجر ڈیلٹا علاقے میں ایک سونگھائی قصبہ اور شہری کمیون ہے۔ یہ قصبہ جینے سرکل کا انتظامی مرکز ہے، جو موپٹی ریجن کے آٹھ ذیلی ڈویژنوں میں سے ایک ہے۔ اس کمیون میں آس پاس کے دس گاؤں شامل ہیں اور سنہ 2009ء میں اس کی آبادی 32,944 تھی۔

جینے کی تاریخ کا ٹمبکٹو کے ساتھ گہرا تعلق ہے۔ 15 ویں اور 17 ویں صدی کے درمیان نمک، سونا اور ٹمبکٹو کے اندر غلام جیسی اشیا کی ٹرانس سہارا تجارت کا زیادہ تر حصہ جینے سے گزرتا تھا۔ دونوں شہر اسلامی علوم کے مراکز بن گئے تھے۔ جینے کی خوش حالی کا انحصار تجارت پر تھا اور جب پرتگالیوں نےافریقی ساحل پر تجارتی چوکیاں قائم کیں تو ٹرانس سہارا تجارت کی اہمیت کم ہو گئی اور نتیجے کے طور پر جینے کی اہمیت بھی کم ہو گئی۔

یہ قصبہ اپنے مخصوص ایڈوب فن تعمیر کے لیے مشہور ہے، خاص طور پر گارے سے بنی ہوئی عظیم جینے مسجد جو سنہ 1907ء میں ایک قدیم مسجد کے مقام پر تعمیر کی گئی تھی۔ قصبے کے جنوب میں جینے۔جینو Djenné-Djenno ہے، جو سب صحارا افریقہ کے قدیم ترین قصبوں میں سے ایک تھا۔ جینے کے ساتھ جینے۔جینو کو سنہ 1988ء میں یونیسکو نے عالمی ثقافتی ورثے کا درجہ دیا تھا۔

 حوالہ جات 

زمرہ:مالی میں مقامات عالمی ثقافتی ورثہ
زمرہ:خطرہ سے دوچار عالمی ثقافتی ورثہ مقامات
زمرہ:مالی کے آباد مقامات
زمرہ:افریقہ کے آباد مقامات